ฉันทานยาคุมฉุกเฉินไปค่อนข้างบ่อยแบบ2เม็ดใน1กล่อง แล้วตอนนี้ประจำเดือนเลื่อนมา1อาทิตย์แล้ว ส่วนของเดือนมกราคม ปจดมา2ครั้งคือวันที่4 และวันที่26 ครั้งละ8วันครั้งวันที่26นั้นยาวมาถึง 2กุมภา ดิฉันมีโอกาสตั้งครรภ์ไหมคะมีอะไรกับแฟนแบบหลั่งนอกตลอดแล้วก็ทานยาคุมฉุกเฉินทุกครั้ง อยากทราบว่าจะท้องหรือประจำเดือนมาไม่ปกติคะ
สวัสดีค่ะ การทานยาคุมฉุกเฉินบ่อยๆ ย่อมทำให้การทำงานผลิตฮอร์โมนของรังไข่ผิดปกติ เกิดเลือดออกผิดปกติ และมีประจำเดือนมาผิดปกติได้ดังนั้น การมีประจำเดือนในวันที่ 4 และ 26 ก.พ. ซึ่งหากมีระยะห่างสั้นกว่าปกติ และมานานกว่าปกติกว่าที่เคยมา ก็อาจเป็นผลจากยาคุมฉุกเฉินที่ได้ทานไปได้ส่วนการจะทราบว่ามีตั้งครรภ์หรือไม่นั้น หากประจำเดือนขาดหายไปนานเกิน 35 วัน ก็ควรตรวจหาการตั้งครรภ์ดู หรืออาจตรวจหลังจากมีเพศสัมพันธ์ครั้งสุดท้ายไปแล้ว 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรใช้ยาคุมฉุกเฉินบ่อยๆ เพราะย่อมทำให้ประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ถือว่าไม่ได้สูงมากนัก หากเทียบกับวิธีอื่นๆ ค่ะ